Hvad er Bushville ?
Hvad er en "Bushville"? Hvor ligger den hen og hvorfor?
Hmm.. mens vores egen statsminister omfavner præsident Bush og holder en direkte hyldesttale til præsidenten under sit statsbesøg i USA.... findes der en ganske modsat "hyldest" til præsidenten i Guds Eget Land hvor Den Amerikanske Drøm fortsat terroriserer indbyggerne og selv hos os - fortsat gælder som det var den eneste stræbeværdig model for et liv.
Vores egen statsministers fader, denne beskedne og trætte husmand Rasmussen, der slidte og slæbte hele sit liv for at få foden under eget bord... hvor det indre billede af den forjættede Amerika havde været til trøst og drøm som alternativ til det daglige slid her i Danmark - havde samtidigt påvirket sønnen Anders til at hylde sin faders drøm om et bedre liv à la det amerikanske - så denne i dag voksne søn, fortsat spejder over oceanet og tilstræber at ombygge Danmark til at ligne Amerika mest muligt, koste hvad det koste vil og uanset hvilke ofre må befolkningen bære, for at statsministerens drøm skal virkeliggøres....
Det betyder intet, at langt fra alt bekræfter denne drøm og denne forgabelse i den amerikanske way of life.... for alle der ikke lige passer ind i drømmen - de er bare genstridige og uvillige sociale og økonomiske parasitter, der i hvert fald ikke skal have lov til at ødelægge statsministerens og præsidentens forestilling om det mægtige land på klodens anden halvkugle.
Alle dem, der ikke gennem deres livsførelse og den obligatoriske succes (mange penge) kan bekræfte Den Amerikanske Drøm - de er fjenden og de skal ikke have indflydelse på det land de bor i.... De skal holdes udenfor det demokratiske politiske maskineri og ellers - skal de forblive usynlige og betydningsløse. Intet må tilsløre Den Amerikanske Drøm - hverken indenlands eller udenlands... hvor der fortsat er mennesker, som vores statsminister, der ikke blot nøjes med selv at drømme Den Amerikanske Drøm - men endda forsøger, aktivt, politisk at trække den ned over os andre, der ikke må leve vores eget liv som vi selv vil - men nu skal vi partout leve det amerikanske liv.... selv om landet hvor vi lever ikke er USA.
Ja, det var så det med Den Amerikanske Drøm vores statsminister havde arvet efter sin trætte og udslidte far, der ikke selv havde råd til at rejse til Amerika efter brødet og derfor nøjedes med at drømme og videregav drømmen til sin søn..... hvilket er ved at blive skæbnesvangert for et helt land. Ganske vist et lille land, men et land der burde have lov til at følge sine egne historiske spor, sine egne tanker og sine egne forestillinger om Det Gode Liv, hvilket vi jo havde gjort SÅ godt før.... Nu er det slut. Nu skal vi lære at tænke amerikansk, handle amerikansk, forholde os til hinanden på amerikansk og glemme solidariteten med hinanden - da det er u-amerikansk.
Hvad er så en Bushville, hvor ligger den hen og hvordan den er blevet til? Og hvad har det at skaffe med vores statsminister og præsidenten selv?
Jo.... "Bushville" er en bebyggelsestype eller en ganske særlig slags af en lilleby... der er blevet kreeret i USA` mange forskellige steder og stater. Der er efterhånden ret mange "Bushvilles" og antallet stiger og stiger....
En "Bushville" er et bebyggelsesområde der kan ligge forskellige steder i USA og har det tilfælles med hinanden bl.a. at de er alle opkaldt efter landets regent - Præsident Bush. Bush = Bushville.
Disse forskellige Bushvilles kan se ganske forskelligt ud, afhængig af hvilke byggematierialer beboere har til rådighed til opførelsen af deres boliger i Bushvilles. Nogle beboere har kun råd til brugte træpaller og papkasser. Andre, de mere velhavende - de har råd til at købe et telt. Endnu andre må nøjes med at grave et hul i jorden, der fores med en sovepose. Men de allerheldigste - de har råd til en trailer... mobilhome der parkeres på området, dog uden sikkerhed for rent vand- og strøm.... faktisk uden disse. Men de har der en dør de kan lukke efter dem og det er så umådelig meget mere, end man kan når man bor i en
papkassehytte eller i et telt. I vinterkulde eller i sommerheden! Med nogle mobile latriner opstillet av bystyret i nærliggende storby, dog oftest uden badefaciliteter eller rent vand ad libitum. Se... DET er luksus i en Bushville. At være ren og kunne drikke rent vand. I dagens USA!?!
Præsident-opkaldte Bushvilles skyder op som padehatte over hele USA og specielt tæt på USA`s store byer, hvor Den Amerikanske Drøm skabes og leves.... Bushvilles beboere er den tidligere middelklasse, der før havde boet i egne huse, der dog var købt på klods og til unaturligt høje priser.... Præcis som ejendomsmarked havde eksploderet hos os... var det også eksploderet i USA - bare i en enormt meget større skala end vi kunne præstere (gudskelov for det!)...
Stadig voksende andel af denne fordums så stolte middeklasse lever i dag i Bushvilles over hele USA og hver dag kommer der nye tilflyttere til..... Nye papkassehytter bliver bygget, nye telte bliver opslået og de færreste... overklassen"..... kommer kørende i deres mobilhomes.... efter at de er blevet sat ud af deres boliger og er erklæret bankerot af de selvsamme banker, der før havde ydet nemme lån til alle og enhver.... helt i overensstemmelse med præsidentens forsikringer om, at det går bare strålende i Guds Eget Land og der er ingen grund til at holde sig tilbage.... Arbejd som en hest, tjen pengene, lån endnu flere, køb en bolig du ellers ikke burde have råd til og..... gå på tvangsauktion den dag konjunkturen vender! Den er vendt" Konjunkturen. Hvis vendepunkt nu omsættes i antallet af Bushvilles, der skyder op som svampe efter regnen... med mand og mus og med børn og unge, der ser sig selv og forældrene gå ned på stribe.... Sikken en fremtid har præsidenten beredt for disse sine borgere.... og hvorfor mener vores egen statsminister, at vi absolut SKAL gå i de amerikanske fodspor.... mon?
Vi kunne jo også, som amerikanerne - løse boligmangelen ved at smide de mindst "værd" borgere ud på markerne, til vores egne, danske Foghsvilles.... så den sunde, raske, egennyttige og selvtilstrækkelige andel af befolkningen kunne så flytte ind og vi kunne spare anlægsudgifterne til nye boligområder, samt benytte den jord der allerede er byggemoden - til at opføre velhaverboliger til "creme-à la-creme-eliten" i stedet for at "bare" bygge boliger til almindelige mennesker, disse almindelige mennesker kan betale ud af det løn, der gerne også skulle følge det amerikanske eksempel - hvor mindstelønnen afskaffes og danske arbejdsgivere kan fremover selv bestemme, hvad de ønsker at betale for at få udført et stykke arbejde. Ja, ja.... præcis som over hos vennen Bush, der har fået opkaldt de mange lejre for hjemløse - efter sig. Ja, vores statsminister vil kun vores eget bedste.... alt efter hvor meget vi ejer og hvor godt dur vi til at trælle for pengene. Fordi de, der ikke er raske nok, ikke duelige nok eller bare ikke smarte nok - ja, de kan flytte ud til Foghsvilles, hvor de kan vegetere udenfor samfundet.... som deres amerikanske brødre og søstre gør i papkasserne og teltene i deres egne Bushvilles.
Re: Hvad er "Bushville" ?
Hmm... alene i Schwarzeneggers Californien - sidste måned 60.000 husstande fra den forhenværende middelklasse er blevet sat ud af deres boliger som følge af manglende betalingsevne, igen som følge af sammenbruddet af ejendomsmarkedet, hvor bankerne og financieringsinstitutter forsøger at redde hvad reddes kan af deres letsindige udestående. 60.000 boliger på en måned bare i et stat? 60.000 familier bundløst forgældede på livstid? Forsikringer og pensionsopsparinger er allerede spist op i forsøg på at holde bankerne stangen..... Der er ingen ting at se frem til og ingen steder at vende sig til.... bare i det ene stat, og der or jo 51 stater til, hvor billedet er præcis det samme.....
.... for i Amerikas Forenede Stater kan man ikke regne med at blive hjulpet til et bedre liv igen efter et socialt sammenbrud, uagtet at dette ikke er selvforskyldt - eller er det? De kunne jo bare lade være med at fare på limpinden og tro på deres præsident & co. Eller hva`? Svært at sige.... for det er jo netop dette for-billede vores egen statsminister hylder - når han hylder præsidenten i national TV og transmitteret til alle verdens lande..... Så alle kan se, hvor last og brast vores dejlige Danmark står med storebroderen på den anden side af Atlanten....
Iflg. dette for-billede behøver man ikke længere Drømme Om Amerika, som vores forældre gjorde.... Man indfører Amerika bare i vores eget land og så indfinder sig Den Amerikanske Drøm ganske automatisk.... eller gør den?
Hvor mange Foghsvilles skal vi så udstykke, for at dække "behovet" der opstår lige så snart Den (statsministerens) Amerikanske Drøm begynder at kræve sin pris betalt af os? Vi er så småt i gang allerede, er vi ikke? Og også vi er begyndt at sætte familier ud af boliger. Var det ikke et par tusinde alene sidste år? Og tallet stiger... vist nok...
Vi mangler blot vores første Foghsville opført et sted på statens eller kommunens jord den dag vores nyslåede middelklasse har spist den sidste krone af deres friværdi op og ikke længere kan svare deres til bankerne og financieringsinstitutter.
Hvor mon den kommer til at ligge.... Danmarks første Foghsville?
Mit bud er, at den kommer til at ligge (helst) afsides i Nordsjælland, hvor Incassobureauerne har allerede noteret flest skyldnere, der ikke længere kan levere kongens mønt kontant, men kun kan overleve på plastik.... så længe det varer....
Min personlig vurdering er (ja, ja... kald det bare en dum kvindes fjumset intuition), at hvis vi stemmer Venstre, Konservative og Dansk Folkeparti til magten bare en gang til - bliver Danmarks første officielle Foghsville udstykket senest i 2012.
De almindelige, hårdføre og mobile hjemløse har vi allerede og tallet stiger. Men når den sarte middelklasse skal ud af deres boliger - ja, de vil ikke kunne klare mosten på landeveje. De bliver nødt til at blive bofaste i Foghsvilles første barakby.... et sted i Danmark, helst ude af øje på den resterende befolkning, der ikke ønsker at indse hvor sårbar man bliver som følge af prisen for statsministerens amerikanske drøm. Lige til den dag - også de bliver sat ud af deres drømmehus og traver mod den nærmeste Foghsville.... til alle de andre.... ofre for den fordanskede amerikanske drøm, der allerede er på trapperne.
Bushville III
Bushville IV
Hmm.... Er det ikke underligt, at vi slet ikke hører noget om omfanget af denne katastrofe via vores egne medier? Kan vores journalister ikke læse engelsk? Eller vil de ikke? Hvad sker der?
Godt nok kommer der af og til korte notitser om de "fine" vinkler på problemet... som f.eks. denne...., men ellers ikke noget nævneværdigt om, hvordan effekten af disse penge-jonglørernes foretagsomhed er på det jævne menneske, som du og jeg... Noget vi, der ikke er økonomer - kan forholde os til. Nada.
Det er ganske uhyggelig læsning, og desværre er jeg enig i, at den tendens også på et tidspunkt når her til DK.
I vores lille kommune (30.000 indb.) er der skudt store villakvarterer op de seneste år. På attraktive steder er der opført rene paladser, og på hele vores engang så charmerende havneområde, står der nu glaspaladser på flere etager, hvor en ejerlejlighed koster mere end 4.000.000 kr. En stor del er solgt, men nu kniber det med at få de sidste solgt. Alligevel er der planlagt yderligere byggeri af adskillige flereetagers luksusboligkareer, hvor der endnu er ledig plads på havneområdet.
De fleste af de nyopførte villaer er både 2- og 300 m2 store, og i carportene holder som regel 2 biler, hvoraf den ene er en 4-hjulstrækker, der skal kunne trække den gigantiske campingvogn, der holder parkeret i indkørslen sommeren igennem - når familien da ikke lige er på ferie.
De nybagte villaejere er unge mennesker med små børn. Unge mennesker, hvor økonomien er spændt til det yderste. Man behøver jo ikke være professor for at regne ud, hvad der vil ske, hvis den ene af forældrene pludselig bliver arbejdsløs! Der er jo ingen der kan garantere, at den fulde beskæftigelse vedvarer. Hvor skal de mennesker bo, når de ikke mere kan betale de skyhøje prioriteter?
Luksuslejlighederne på havnen er overvejende solgt til pensionister, som er blevet friværdimillionærer. Pensionister, hvor er stor del om 20 år vil være plejekrævende! Hvor skal de allesammen puttes hen til den tid?
Jo, vi får skam helt sikkert vores egne små "Fogfville"'s her i DK!
Lige nu på DR1 sidder jeg med "et halvt øje" og hører "Fahrenheit 9/11" af Michael Moore. Pyha... og så sammenholdt med denne tråd.
Han sagde netop, at saudierne har finansieret familien Bush i 30 år, og nu er Bush sikkert sødere over for saudierne end over for den menige amerikaner.
Der fik jeg sgu godt nok koldsved... tænk på oliepriserne og dollarkursen.
Hvordan går det vores børn her i Danmark?
Personligt tror jeg ikke at vi behøver at frygte at vi får Bushvilles her i Danmark, fordi markedet for boligfinansiering stadig er meget gennemsigtigt, hvilket gør det muligt for både låntager og långiver at vurdere risikoen ved långivningen.
Størstedelen af boligfinansieringen i Danmark er baseret på realkredit, et marked der har fungeret fint i ca. 200 år og samtidigt er et af verdens billigste markeder at låne penge i. Hvis vi undlader at komme ind på de mere komplekse SDO lån, så hviler obligationsmarkedet på et såkaldt "balanceprincip". Dvs. at hvis Fru. Jensen skal ud og låne 1.000.000 kr. til 5%, så bliver der også udstedt en obligation med samme karakteristik af realkreditinstitutet. Derudover skal Fru Jensen også betale noget der kaldes for bidragssats, som er realkreditinsitutets indkomst. Denne bidragssats varierer afhængig af realkreditinstitut, men er typisk på 0,5% - hvilket er biligt ifht. udlandet.
Så vi har et gennemsigtigt marked i Danmark, hvilket betyder at det er meget let at følge med i sin lånesituation og i aviserne kan man typisk følge kursen på den obligationsserie der finansierer ens lån. Derfra er det en relativ let opgave at vurdere om det kan betale sig at konvertere.
Der er dog en risiko, som også mange bankfolk har været inde på. De nye førstegangskøbere der har spændt sig hårdt for, med afdragsfrie lån eller pauselån. Hvis først ens økonomi begynder at være afhængig af afdragsfrihed, kan det komme til at gøre ondt på et tidspunkt. Dog vurderer man ikke at der er nogen grund til alvorlig bekymring. Man skal dog ikke længere betragte sin bolig som en investering.
Min personlige bekymring er at førstegangskøbere kan føle sig stavnsbundne til deres, ofte alt for små lejligheder. Det kan godt være skidt når man en dag skal stifte familie.
Meget af uroen skyldes sub-prime krisen i USA, hvor fattige uden job og regulær indkomst har kunne købe huse, baseret på lån som i starten var meget billige, men som senere kræver afdrag. Når de første afdrag skulle betales, var/er der mange der må gå fra hus og hjem... Hele situationen har været forværret af at mange lån blev formidlet af agenter der var provisionsaflønnet og banker der vente det blinde øje til risikovurderinger, som om at husmarkedet for evigt ville blive ved med at stige. Alan Greenspan, den tidligere formand for FED, som i sin tid blev betragtet som en ufejlbarlig guru, får i dag meget hård kritik for hans manglende opsyn med bankernes udlån.
Sub-prime krisens udbredelse, skyldes en nyere trend i finansverdenen kaldet sammensatte finansielle instrumenter, der spreder risiko. Disse instrumenter kan man handle med og de går under navne som CDO - collateralized debt obligations og CDS credit default swaps.
Som der står ien artikel i New York Times:
Det er jo næsten socialisme i et kapitalistisk system . Man spreder risikoen, men på en måde som har gjort mange usikre på deres risikoeksponering. Det er derfor at sub-prime krisen mærkes uden for USA også.
Iøvrigt blev CDO'er udviklet af JP Morgan under ledelse af en kvinde ved navn Blythe Masters, da hun var 26 år - det er hende der står i midten på billedet nedenunder. Hun er en af veteranerne i derivative markedet - og hun har ikke engang et gråt hår
Jamen det kan du da have ret i, Markowitch - hvis man har forstand på den slags og bankerne fortsat kappes om at låne penge ud - i mange tilfælde næsten gratis i 10 år eller flere og hvor låntageren sætter sig ekstremt hårdt uden tanke for risikoen. Jeg tror bare ikke på, det fortsætter ud i al evighed.
Med det forbrugsræs der er nu, er altså rigtig mange, der for enhver pris SKAL være med i boligræset uden tanke for risikoen for, at der på et tidspunkt igen bliver overskud af arbejdskraft med arbejdsløshed til følge.
Det er jo nemt nok at købe et stort, fint hus, når begge parter har en stor indtægt, men hvad så, når en af dem bliver syg eller arbejdsløs? Billige lejligheder hænger ikke på træerne - sådan nogle er der ikke bygget i rigtig mange år, så hvor skal man gøre af disse mennesker? Husk lige, at den nye, unge generation er vokset op i et forbrugssamfund, hvor de er vant til, at penge er bare noget, man har. Jeg tror ikke, de med et fingerknips kan lære at sætte tæring efter næring.
Jeg er måske sortseende på det punkt, men mine fornemmelser for udviklingen i samfundet har sjældent slået helt fejl. Konjunkturen VIL på et tidspunkt vende igen, og hvad så?
Jo, jeg tror på, der i Danmark også på sigt opstår "Bushvilles"!
God 2. påskedag til dig på den anden side af Sundet!
Jeg er vist også pessimistisk.
Det har hidtil været sådan, at realkreditinstitutterne altid har haft deres på det tørre, og det har de sikkert også fremover.
Problemet er, at det er ændret i forhold til "i gamle dage".
Dengang levede familier af havregrød i nogle år, mens de betalte afdrag på huslånene... både afdrag og renter. Efter nogle år med inflation og mindre restgæld fik man så "overskud" til andre udgifter, og man havde en friværdi, som var opstået pga. denne opsparing. Man havde betalt for sit hus.
Nu er der en "kunstigt" optjent friværdi, og det har givet et kæmpe overforbrug, som der IKKE er dækning for i form af friværdi/opsparing i ejerboligen... og der er IKKE afdraget på ejendommen, fordi det er afdragsfrie lån.
Det er nogle meget sårbare familier, som kan væltes omkuld af selv de mindste ændringer i priserne. Madpriser, transportudgifter, daginstitutionsbetaling, rentestigninger, osv. stiger p.t. med rivende hast.
Og jeg tvivler på, at ret mange familier har indregnet så høje stigninger i budgettet.
Der skal ikke mange skilsmisser, sygdomme, arbejdsløse husejere til, før sneboldeffekten tager til, for jeg tror, den er begyndt.
Så står der en masse unge mennesker med en gæld hver især på 3-500.000,- kroner, fordi de ikke kunne sælge deres ejerbolig til den pris, de havde købt den til/eller belånt den til. For det er jo DEM, der sidder med gælden, ikke realkreditinstitutterne/bankerne. De har jo pant i husene og har mange, mange år, hvor de kan hente deres tilgodehavende hjem hos skyldnerne.
Hvor "Bushville"/"Foghville" er i Danmark?
Den er så småt ved at brede sig rundt omkring. Polakker, der har invaderet campingpladserne, kolonihaverne og container-boliger. Det breder sig mere og mere... men snigende. Ikke så pludseligt og voldsomt som i det store USA.
Så Danmark kan købe hele verden, som den tidligere finansminister sagde, mens den menige dansker er forgældet til langt over skorstenen... og skylder mere, end der er dækning for. Staten er rig, danskerne er fattige.
Bravo Anina, dit indlæg burde nå ud i de skrevne medier til skræk og advarsel for alle evt nye vælgere ( har selv en søn, som er ny vælger) så vi kan få en ordentlig regering næste gang
Det der er det vanskelige med Fjog er at han er så forbandet dygtig til håndtere pressen og til at formulere sig
Hej Biddi og tak for ros
Jeg tror ikke, at det kræver den helt store mediekunst af Fogh, at få pressedækning til det der behager ham..... Når journalisterne ikke selv kan opretholde en faglig habilitet og reelt ikke kan skille mellem deres egne og Foghs politiske holdninger - bliver der selvfølgelig skrevet hvad der dækker de fælles interesser - journalisternes og Foghs.
Sålænge journalisterne ikke kan kunsten at formidle en uvildig info til læsere - vil det ikke kræve det store af Fogh, at kidnappe mediernes ukritiske opmærksomhed.